આ આધુનિક જગતમાં જ્યાં વિજ્ઞાન આટલું આગળ વધ્યું છે છતાં, કેટલાંયે મનુષ્યો આ પૃથ્વી પર પાણીની અછતનું દુઃખ ભોગવે છે. પુરુષો કામે જાય ત્યારે ઘરની મહિલાઓ અને બાળકો પાણી ભરવામાં રોકાય રહે છે. દૂર દૂર સુધી ચાલીને માથે ભાર વેઠીને પાણી ભરી લાવવું પડે છે. પાણી ભરતી વખતે અડધો કલાકથી વધારે લાઈનમાં ઊભા રહેવુ પડે છે અને પછી પણ જે પાણી આવે છે તે દૂષિત હોય છે તેને કારણે જીવો રોગનો ભોગ બને છે.